РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

26. март 2023. године

Б е о г р а д

На основу члана 84. Пословника Народне скупштине („Службени гласник РС“, број 20/12 – пречишћен текст) и члана 50. став 3. Закона о Високом савету судства („Службени гласник РС“, број 10/23) и члана 50. став 3. Закона о Високом савету тужилаштва („Службени гласник РС“, број 10/23), Одбор за правосуђе, државну управу и локалну самоуправу, на седници одржаној 26. марта 2023. године, донео је следећу

О Д Л У К У

1. Организује се Јавно слушање на тему „Представљање кандидата које је Одбор за правосуђе, државну управу и локалну самоуправу предложио за први избор чланова Високог савета судства и за први избор чланова Високог савета тужилаштва које бира Народна скупштина“.

2. Јавно слушање ће се одржати у суботу, 1. априла 2023. године, са почетком у 10,00 часова, у Дому Народне скупштине, у Малој сали, Трг Николе Пашића бр. 13.

3. На јавно слушање биће позвани, у складу са чланом 84. став 5. Пословника Народне скупштине, чланови Одбора, народни посланици и друга лица чије је присуство од значаја за тему јавног слушања.

4. На јавно слушање биће позвани:

- представници Министарства правде;

- представници свих правних факултета универзитета у Републици Србији;

- представници Уставног суда;

- представници Правосудне академије;

- чланови Високог савета судства и Државног већа тужилаца;

- представници струковних удружења: Друштво судија Србије, Удружење јавних тужилаца и заменика јавних тужилаца Србије, Форум судија Србије, Алумни клуб Правосудне академије, Удружење судија прекршајних судова Републике Србије и Удружење судија и тужилаца Србије;

- представници адвокатских комора Србије, Војводине, Београда, Новог Сада, Крагујевца и Ниша;

- представници Коморе јавних извршитеља и Јавнобележничке коморе Србије.

ПРЕДСЕДНИК ОДБОРА

Владимир Ђукановић